| Jiesios piliakalnis |
| --- |
| Jiesios piliakalnis žvelgiant iš kito Nemuno upės kranto |
| 

Jiesios piliakalnisJiesios piliakalnis

 |
| Koordinatės  | 

|  |
| --- |
| 54°51′42″ š. pl. 23°55′37″ r. ilg.﻿ / ﻿54.86167°š. pl. 23.92694°r. ilg.﻿ / 54.86167; 23.92694Koordinatės: 54°51′42″ š. pl. 23°55′37″ r. ilg.﻿ / ﻿54.86167°š. pl. 23.92694°r. ilg.﻿ / 54.86167; 23.92694 |

 |
| Vieta | Kauno miesto savivaldybė |
| Seniūnija | Aleksoto seniūnija |
| Aukštis | 63,6 m |
| Plotas | 45 x 22 |
| Priešpilis | gyvenvietė |
| Naudotas | I tūkstantmetis pr. m. e. |
| Tirtas | 1997 m. |

**Jiesios** (**Pajiesio**) **piliakalnis**, dar vadinamas **Napoleono kalnu** yra Kaune, prie Piliakalnio gatvės, kairiajame Nemuno krante, tarp Panemunės ir geležinkelio tiltų. Aukštis 63,6 m. Šlaitai statūs, apaugę lapuočiais. Į pietryčius nuo piliakalnio į Nemuną įteka Jiesia.

Istorija
--------

Piliakalnis datuojamas I tūkst. Tai natūrali kalva, pritaikyta gynybai. Pietinėje ir šiaurinėje papėdėse buvo senovės gyvenvietė, joje rasta grublėtosios ir žiestos keramikos, XIV–XVII a. kultūrinis sluoksnis.

Nuo XIX a. dar vadinamas Napoleono kalnu – spėjama, kad nuo šios kalvos imperatorius 1812 m. birželio 24 d. stebėjo Prancūzijos kariuomenės persikėlimą per Nemuną į Rusijos imperiją. 

Žanas Baptistas Polis Žėrenas "Žano Baptisto Eblė portretas," 1838 m. Invalidų rūmai, Paryžius.
Pasak amžininkų atsiminimų, 1812 m. birželio 23 d. *Napoleonas Bonapartas atvyko prie Nemuno, šalia Panemunės, kur stovėjo Juozapo Niemojevskio brigados 6-asis lenkų kavalerijos pulkas. Apsivilkęs pulkininko Mykolo Pongovskio surdutą ir užsidėjęs jo skrybėlę, karvedys išžvalgė upę nuo Panemunės iki Aleksoto. Didžiosios armijos tiltų statybos daliniui vadovavo generolas Žanas Baptistas Eble. Jam buvo įsakyta pastatyti tris tiltus per Nemuną, 300 metrų vieną nuo kito. Iš jų du turėjo būti pastatyti tarp Panemunės ir Jiesios upės, o vienas - į kairę nuo šios upės, priešais kalną, nuo kurio imperatorius pasirinko vadovauti perkėlai. 22 val. vakaro prasidėjo perkėlos per Nemuną operacija.*

Įamžinimas
----------

1812 m. karo įamžinimas ant Napoleono kalno
1913 m. Napoleono žygio 100 metų sukakties proga čia lankėsi Rusijos caras Nikolajus II ir ketino pastatyti šiam įvykiui pažymėti paminklą, tačiau dėl istorinių aplinkybių tai padaryta nebuvo.

Piliakalnis priklauso 1960 m. įsteigtam Jiesios kraštovaizdžio draustiniui. Ant kalno švenčiamos senovinės baltų šventės. 1997 m. gruodžio 31 d. Jiesios piliakalnis įrašytas į Lietuvos Respublikos kultūros paminklų sąrašą. 2019 m. kovo 19 d. Prancūzijos ambasadorė Lietuvoje Claire Lignières-Counathe bei Kauno miesto meras Visvaldas Matijošaitis oficialiai atidengė informacinį stendą piliakalnio viršutinėje, apžvalgos aikštelėje, bylojantį apie vieną sėkmingiausių Prancūzijos armijos persikėlimo operacijų per upę karybos istorijoje. Be to, sumontuoti nauji 127 m. ilgio laiptai į kalno viršūnę. Atvykusius prie piliakalnio lankytojus pasitinka didžiulė 6 metrų pločio ir 3 metrų aukščio garsaus paveikslo reprodukcija. Dailininkų Ignaz Sebastian Klauber ir Giuseppe Pietro Bagetti kūrinio "Imperatorius Napoleonas stebintis per Nemuną persikeliančia Didžiąją Armiją, 1812 m. birželio 12 (24) d." (1814 m.) kopija.

Šaltiniai
---------

1. ↑  „Lietuvos piliakalniai". *piliakalniai.lt*. Suarchyvuotas originalas 2016-03-03. Nuoroda tikrinta 2016-04-24. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Nawrot Dariusz, Didžioji Armija Kaune ir jo apylinkėse 1812 m. birželį //*Kauno istorijos metraštis* 13 T. Kaunas, 2013, 73-74 p.
3. ↑  Iveta Skliutaitė. Aleksotiškės rankraščiuose išguldytos Jiesios legendos ir prisiminimai // Laikinoji sostinė, 2008 m. balandžio 5 d.  Archyvuota kopija 2008-04-12 iš Wayback Machine projekto.
4. ↑  „Jiesios piliakalnis su gyvenviete". Lietuvos Respublikos kultūros vertybių registras. Nuoroda tikrinta 2014-11-07.
5. ↑  Napoleono kalnas Kaune sulaukė naujienų,
6. ↑  Kaune pristatytas atsinaujinęs Napoleono kalnas,

Galerija
--------

* Anonimas, "Didžiosios armijos" persikėlimas per Nemuno upęAnonimas, "Didžiosios armijos" persikėlimas per Nemuno upę
* Adamas Albrechtas, "Italijos korpuso, vadovaujamo Eženo Boharne, persikėlimas per Nemuno upę, 1812 m. birželio 30 d." 1815-1825 m. Ermitažo muziejus, Sankt Peterburgas, RusijaAdamas Albrechtas, "Italijos korpuso, vadovaujamo Eženo Boharne, persikėlimas per Nemuno upę, 1812 m. birželio 30 d." 1815-1825 m. Ermitažo muziejus, Sankt Peterburgas, Rusija
* Persikėlimas per Nemuno upę ties Kaunu, 1812 m. iliustracija iš Военная энциклопедия. Россия, СПб. 1911—1915.Persikėlimas per Nemuno upę ties Kaunu, 1812 m. iliustracija iš *Военная энциклопедия. Россия*, СПб. 1911—1915.
* Klarkas "Napoleono kariuomenė keliasi per Nemuno upę."Klarkas "Napoleono kariuomenė keliasi per Nemuno upę."
* Vaizdas į piliakalnį nuo Piliakalnio gatvėsVaizdas į piliakalnį nuo Piliakalnio gatvės
* Vakarinis šlaitasVakarinis šlaitas
* Nemuno pakrantėNemuno pakrantė

Nuorodos
--------

* Pajiesio piliakalnis

  


|  |  |
| --- | --- |
|  | **Vikiteka: Jiesios piliakalnis** – vaizdinė ir garsinė medžiaga  |